07/vol. 1 Jurnalul Oficial al Uniunii Europene 3 31960R0011 L 052/1121 JURNALUL OFICIAL AL COMUNITĂȚILOR EUROPENE 16.8.1960 REGULAMENTUL NR. 11 privind eliminarea discriminării în materie de tarife și condiții de transport, adoptat în aplicarea articolului 79 alineatul (3) din Tratatul de instituire a Comunității Economice Europene CONSILIUL COMUNITĂŢII ECONOMICE EUROPENE, având în vedere Tratatul de instituire a Comunității Economice Europene, în special articolul 79, având în vedere propunerea Comisiei, având în vedere avizul Comitetului Economic și Social, întrucât articolul 79 alineatul (3) cere Consiliului să stabilească reguli privind eliminarea, în ceea ce privește transportul în inte- riorul Comunității, a formelor de discriminare menționate la articolul 79 alineatul (1); întrucât această eliminare necesită interzicerea formelor de discri- minare menționate mai sus, inclusiv stabilirea printr-un sistem de tarifare sau în alt fel, a tarifelor și condițiilor de transport care, prin aplicare, ar constitui o discriminare; întrucât verificarea tarifelor și a condițiilor de transport aplicate și identificarea cazurilor de discriminare sunt posibile numai în cazul în care transportatorilor și agenților implicați în transportul de mărfuri li se cere să furnizeze informațiile necesare, să întoc- mească un document de transport care să permită verificarea unor astfel de informații și, de asemenea, să se supună controlului; întrucât, pentru a asigura respectarea acestor dispoziții, este nece- sar să se instituie un sistem de sancţiuni, sub controlul competen- ței materiale a Curţii de Justiție, în conformitate cu articolul 172 din tratat, ADOPTĂ PREZENTUL REGULAMENT: Articolul 1 Dispoziţiile prezentului regulament se aplică transportului feroviar, rutier sau pe căile navigabile interioare al tuturor mărfurilor în interiorul Comunității, cu excepția mărfurilor enumerate în anexele l și III la Tratatul de instituire a Comunității Europene a Cărbunelui și Oţelului. Articolul 2 (1) Dispozițiile prezentului regulament se aplică tuturor transpor- turilor de mărfuri al căror punct de plecare sau de destinație se află pe teritoriul unui stat membru, inclusiv transporturilor între state membre și țări terțe sau asociate. (2) Prezentul regulament se aplică numai acelor segmente din traseu care se efectuează în interiorul Comunității. (3) Prezentul regulament se aplică, de asemenca, acelor segmente din traseul feroviar, rutier sau pe căile navigabile interioare, în cazul în care mărfurile sunt transportate în restul traseului cu alte mijloace de transport. Articolul 3 Atunci când un transport reglementat prin termenii unui contract unic este efectuat de transportatori succesivi, fiecare transportator se află sub incidența dispozițiilor prezentului regulament pe segmentul de traseu efectuat. Articolul 4 (1) În cazul unui transport în interiorul Comunității, se interzice orice discriminare care constă în aplicarea de către transportator, pentru transportul acelorași mărfuri pe aceleași relații de transport, a unor tarife și condiții diferite pe criteriul ţării de origine sau de destinaţie a mărfurilor respective. Această interdicție nu aduce atingere valabilității contractelor de drept privat. (2) Se interzice, de asemenea, stabilirea prin tarif sau în alt fel, a unor preţuri și condiții de transport care, prin aplicare, ar consti- tui o discriminare în sensul alineatului (1).